多數語言學者會試著依尋社會語言學个定義，擔「相互理解性」視爲是判斷「方言」或「語言」辰光頂重要个一個判準。簡單來話，倘使一個人會使用甲語言，在弗用另外教導个情況下頭，佢也可以了解乙語言个說話，噶嚜，昰個乙語言就可以畀看成功是甲語言个方言，或者甲語言可以畀看成功是乙語言个方言。還有另外一種可能，就是甲語言交乙語言全畀視爲是另一個丙語言个方言，而丙語言嚜，就稱之爲「語言」。相反个，假使使用甲語言个人無法了解乙語言麼，甲語言搭乙語言就是弗同个「語言」，而弗是「方言」。